**Ministru kabineta rīkojuma projekta**

**„Par apropriācijas pārdali no Finanšu ministrijas, Ekonomikas ministrijas un Ārlietu ministrijas uz Kultūras ministriju” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekts „Par apropriācijas pārdali no Finanšu ministrijas, Ekonomikas ministrijas un Ārlietu ministrijas uz Kultūras ministriju” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Likuma par budžetu un finanšu vadību 9.panta piecpadsmito daļu, saskaņā ar kuru finanšu ministram ir tiesības veikt apropriācijas pārdali starp ministrijām un citām centrālajām valsts iestādēm, tai skaitā funkciju pārdales vai strukturālo reformu gadījumos, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2018.gada 12.jūnija rīkojumu Nr.267 „Par finansējumu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta, nomas maksas, pārcelšanās un aprīkojuma iegādes izdevumu segšanai” (turpmāk – MK rīkojums Nr.267) Muzeju krātuvju kompleksa Pulka ielā 8, Rīgā, būvniecība pabeidzama līdz 2019.gada 30.septembrim, plānotais nomas līguma sākuma termiņš ir 2019.gada 1.decembris. Ievērojot iepriekš minēto, lai Rīgas Kino muzejs, Latvijas Nacionālais mākslas muzejs un Latvijas Nacionālais vēstures muzejs savlaicīgi uzsāktu pārcelšanos uz Muzeju krātuvju kompleksu Pulka ielā 8, Rīgā, un iegādātos nepieciešamo aprīkojumu, 2019.gadā papildus nepieciešam finansējums 588 893 *euro* apmērā. Latvijas Nacionālais vēstures muzejam saskaņā ar MK rīkojumu Nr.267 paredzēts finansējums pārcelšanās (no Lāčplēša ielas 106/108, Rīgā, un Vecpilsētas ielas 7, Rīgā, uz Pulka ielu 8, Rīgā) izdevumu segšanai 2019.gadā 187 902 *euro* un 2020.gadā 187 583 *euro* apmērā. Latvijas Nacionālajam vēstures muzejam nepieciešams papildu finansējums 202 381*euro* apmērā 2019.gadā (Latvijas Nacionālā vēstures muzeja aprīkojuma un pārcelšanās papildu izmaksu 2019.gadam tāme pielikumā), lai nodrošinātu Etnogrāfijas nodaļas un Vēstures departamenta krājuma priekšmetu saglabātību, pārvācoties uz jaunajām telpām Pulka ielā 8, Rīgā, un muzejs spētu iegādāties atbilstošas krātuvju mēbeles. Esošās krātuvju mēbeles ir novecojušas un deformējušās (daļa no mēbelēm ir kritiskā stāvoklī) jau pēc pārvākšanās no Rīgas pils (pēc pils ugunsgrēka) uz Lāčplēša ielu 106, Rīgā, kā arī krājuma priekšmetu lielais apjoms (nepieciešams izvietot krājuma priekšmetus, lai nodrošinātu to saglabātību) liedz muzejam spēju nodrošināt krājuma priekšmetu uzglabāšanu un saglabātību, kā to paredz Ministru kabineta 2006.gada 21.novembra noteikumi Nr.956 „Noteikumi par Nacionālo muzeju krājumu”. Saskaņā ar iepriekš minēto noteikumu 60.punktu muzeji un citas personas, kuru īpašumā ir Nacionālā krājuma priekšmeti, nodrošina Nacionālā krājuma aizsardzību, lai nepieļautu priekšmetu saglabātības pakāpes pasliktināšanos. Latvijas Nacionālā mākslas muzeja krājums ir izvietots vairākās atsevišķās tā glabāšanas vietās Rīgā – ap 50 000 vienību (t.sk. lielgabarīta priekšmeti), ir izvietoti tam nepiemērotos apstākļos, kas tiks novērsts, minētās kolekcijas izvietojot Muzeju krātuvju kompleksā. Lai nodrošinātu mākslas priekšmetu saglabātības prasībām atbilstošu pārvietošanu un izvietošanu Muzeju krātuvju kompleksa telpās, nepieciešams iegādāties specializētus smago un mākslas priekšmetu pārvietošanas pakalpojumus, un mākslas priekšmetu uzglabāšanas un restaurācijas inventāru (plaukti, skapji, atvilktņu bloki, restaurācijas darbnīcu aprīkojums). Krājuma pārvešanai nepieciešams ne mazāk kā 6 mēneši. 2019.gadā papildus nepieciešams finansējums 365 430 *euro*. Latvijas Nacionālā mākslas muzeja krātuvju aprīkojuma un pārcelšanās izmaksu tāme 2019.gadam pielikumā. Paredzēts pārvest krājuma priekšmetus un restauratoru darbnīcas no izstāžu zāles Arsenāls un pēc krājuma izvešanas atbrīvot nomātās telpas Rīgā, Bauskas ielā 20 un Dēļu ielā 7.Rīgas Kino muzeja krājumā ir gandrīz 50 000 vienību un tik pat daudz vēl apstrādājamu materiālu. Krājuma materiālus veido dažāda rakstura priekšmeti – papīra dokumenti, skices, mēbeles, kino tehnika, tēlniecības darbi, kino filmas uz lentes u.c. Priekšmetu izmērs un svars ir dažāds, tostarp arī smaga un liela izmēra kino tehnika (kino projektori, kino kameras). Krājuma priekšmeti šobrīd izvietoti divās adresēs – Talsu ielā 1, Rīgā (muzeja krājuma adrese, kurā glabājas lielākā daļa priekšmetu) un Latvijas Valsts kinofotofonodokumentu arhīvā Šmerļa ielā 5, Rīgā (šeit tiek glabāta daļa no filmām uz lentes). Krājuma materiāli būs jāpārved uz Muzeju krātuvju kompleksu no abiem nekustamajiem īpašumiem. Tāmē iekļauts arī papildus aprīkojums krātuvēm (darba virsmas, krēsli, lai varētu nodrošināt pilnvērtīgu darbu) un biroja telpas aprīkojums (gan mēbeles, gan tehnika). Rīgas Kino muzejam aprīkojuma iegādes un pārcelšanās izdevumu segšanai nepieciešams papildu finansējums 2019.gadā 21 082 *euro*. Rīgas Kino muzeja aprīkojuma un pārcelšanās izmaksu 2019.gadā tāme pielikumā. Saskaņā ar Finanšu ministrijas sniegto informāciju no Finanšu ministrijas budžeta programmas 31.00.00 „Budžeta izpilde un valsts parāda vadība” budžeta apakšprogrammas 31.02.00 „Valsts parāda vadība” ir sagaidāma izdevumu neapguve preču un pakalpojumu izdevumos 457 140 *euro* apmērā, jo komisijas maksa vadošajām bankām par 2019.gadā emitētajām eiroobligācijām un mazākiem maksājumiem Allen & Overy LLP par konsultāciju sniegšanu ir mazāka nekā tika plānota pirms tam.Saskaņā ar Finanšu ministrijas sniegto informāciju no Finanšu ministrijas budžeta programmas 41.00.00 „Maksājumu nodrošināšana citām valsts iestādēm un personām” budžeta apakšprogrammas 41.13.00 „Finansējums Valsts akciju sabiedrības „Valsts nekustamie īpašumi” īstenotajiem projektiem un pasākumiem” ir sagaidāma izdevumu neizpilde 131 753 *euro* apmērā, jo Jaunā Rīgas teātra ēku Lāčplēša ielā 25, Rīgā, pārbūve ir aizkavējusies un būvdarbi nenotiek saskaņā ar iepriekš plānot (ilgtermiņa saistību pasākums „Dotācija VAS „Valsts nekustamie īpašumi” Jaunā Rīgas teātra ēkas rekonstrukcijai”).Profesionālās izglītības kompetences centrs „Liepājas Mūzikas, mākslas un dizaina vidusskola” īsteno ERAF projektu „Profesionālās izglītības un kompetences centra „Liepājas Mūzikas, mākslas un dizaina vidusskola” kultūrizglītības mācību vides modernizēšana”” Nr.8.1.3.0/17/I/002  8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” ietvaros. Projekta mērķis ir profesionālās izglītības kompetences centra „Liepājas Mūzikas, mākslas un dizaina vidusskola” modernizācija, t.sk. mācību procesa nodrošināšanai nepieciešamo telpu pārbūve un izbūve, nodrošinot kvalitatīvas vidējās profesionālās kultūrizglītības pieejamību mūzikā, mākslā un dizainā. Projekta ietvaros ir noslēdzies atklāts būvdarbu iepirkuma konkurss „Par tiesībām veikt būvdarbus objektā „Liepājas Mūzikas, mākslas un dizaina vidusskolas profesionālās kultūrizglītības ēkas jaunbūve Alejas ielā 18/20, Liepājā” 1.kārta”. Izvērtējot iepirkuma rezultātus, tika konstatēts, ka būvdarbu izmaksas būtiski pārsniedz pieejamo finansējumu. Alejas ielas jaunbūves 1.kārtas būvniecībai nepieciešamais finansējums 2 402 368,44 *euro* ([t.sk](http://t.sk). PVN), no tā projektā pieejamais 1 744 685,00 *euro*. Ievērojot iepriekš minēto, lai varētu īstenot projektu pilnā apjomā un sasniegtu projektā izvirzīto mērķi, projekta īstenošanai nepieciešams papildus finansējums 675 000 *euro* apmērā.Profesionālās izglītības kompetences centra „Liepājas Mūzikas, mākslas un dizaina vidusskola” profesionālās kultūrizglītības ēkas Alejas ielā 18/20, Liepājā 1.kārtas būvdarbu trūkstošā finansējuma provizoriskā izmaksu tāme 2019.gadam pielikumā.Saskaņā ar Finanšu ministrijas sniegto informāciju no Finanšu ministrijas budžeta programmas 97.00.00 „Nozaru vadība un politikas plānošana” ir sagaidāma izdevumu neizpilde 28 500 *euro* apmērā. Izdevumu neizpilde veidojas saistībā ar Simtgades loterijas stipendijām. Finanšu ministrija ir veikusi 2018./2019.mācību gada Simtgades izcilnieku stipendiju izmaksu 356 vispārējās vidējās izglītības iestāžu un profesionālās vidējās izglītības iestāžu labākajiem absolventiem visā Latvijā. Maksājumi tika veikti saskaņā ar iesniegtajiem sarakstiem. No stipendiju izmaksai plānotajiem 206 500 *euro* izlietoti 178 000 *euro*.Saskaņā ar Finanšu ministrijas sniegto informāciju no Finanšu ministrijas budžeta programmas 33.00.00 „Valsts ieņēmumu un muitas politikas nodrošināšana” ir sagaidāma izdevumu neizpilde 163 202 *euro* apmērā. 2019.gada pasākuma plāna „Pasākumu plāna noziedzīgi iegūtu līdzekļu legalizācijas un terorisma finansēšanas novēršanai laika periodam līdz 2019.gada 31.decembrim īstenošana” īstenošanai piešķirtais finansējums netiks apgūts pilnā apmērā. Ņemot vērā to, ka 2019.gada budžets Saeimā tika pieņemts 2019.gada 3.aprīlī, pasākuma plāna ietvaros īstenojamos pasākumus bija iespējams uzsākt ar gada II ceturksni. Atbilstoši veiktajām publisko iepirkumu procedūrām un iepirkumu pretendentu sniegtajiem piedāvājumiem, PP īstenošanai (51 amatu vietu nodrošināšana) nepieciešamais aprīkojums (šaujamieroči un formas tērpi) tiks piegādāts 2020.gada sākumā, līdz ar to budžeta programmā prognozēta izdevumu neizpilde 88 800 *euro* apmērā. Kā arī budžeta programmā prognozēta izdevumu neizpilde pasākumam „Kravu kontroles rentgena iekārtas iegāde un uzstādīšana Ventspils ostas un Liepājas ostas MKP”. Saskaņā ar Finanšu ministrijas sniegto informāciju no Finanšu ministrijas budžeta programmas 41.00.00 „Maksājumu nodrošināšana citām valsts iestādēm un personām” budžeta apakšprogrammas 41.13.00 „Finansējums Valsts akciju sabiedrības „Valsts nekustamie īpašumi” īstenotajiem projektiem un pasākumiem” ir sagaidāma izdevumu neizpilde 70 712 *euro* apmērā, jo Jaunā Rīgas teātra ēku Lāčplēša ielā 25, Rīgā, pārbūve ir aizkavējusies un būvdarbi nenotiek saskaņā ar iepriekš plānot (ilgtermiņa saistību pasākums „Dotācija VAS „Valsts nekustamie īpašumi” Jaunā Rīgas teātra ēkas rekonstrukcijai”.)Saskaņā ar Ekonomikas ministrijas sniegto informāciju no Ekonomikas ministrijas budžeta programmas 29.00.00 „Enerģētikas politikas ieviešana” budžeta apakšprogrammas 29.02.00 „Elektroenerģijas lietotāju atbalsts” ir sagaidāma izdevumu neizpilde 361 601 *euro* apmērā, jo 2018.gadā faktiskās obligātā iepirkuma izmaksas nepārsniedza ieņēmumus, līdz ar to Ekonomikas ministrijai nav nepieciešama plānotā dotācija. Saskaņā ar Ārlietu ministrijas sniegto informāciju no Ārlietu ministrijas budžeta programmas 97.00.00 „Nozaru vadība un politikas plānošana” ir sagaidāma izdevumu neizpilde 50 985 *euro* apmērā, tajā skaitā prioritārā pasākuma „Latvijas prezidentūrai BJVP (no 2018.g. vidus – 2019.g. vidum) un BMP (2019.gadā)” ietvaros ietaupīti finanšu līdzekļi 45 985 *euro* apmērā Latvijas prezidentūras Baltijas jūras valstu padomē (BJVP) nodrošināšanai, kas ir beigusies 2019.gada 30.jūnijā un prioritārā pasākuma „Latvijas prezidentūra Kodolmateriālu piegādātāju grupā 2018 – 2019” ietvaros ietaupīti finanšu līdzekļi 5 000 *euro* apmērā, ņemot vērā faktiski nepieciešamo finansējumu izveidotās amata vietas darbības nodrošināšanai. Ņemot vērā iepriekš minētos apstākļus, kā arī to, ka netiks izlietots Finanšu ministrijas, Ekonomikas ministrijas un Ārlietu ministrijas budžetos paredzētais finansējums Kultūras ministriju ir izstrādājusi priekšlikumu daļu no minētā finansējuma 1 263 893 *euro* apmērā 2019.gadā pārdalīt uz:1. Kultūras ministrijas budžeta programmu 21.00.00 „Kultūras mantojums” Latvijas Nacionālā mākslas muzeja un Latvijas Nacionālā vēstures muzeja un Rīgas Kino muzeja pārcelšanās uz Muzeju krātuvju kompleksu Pulka ielā 8, Rīgā, un aprīkojuma iegādes izdevumu segšanai 588 893 *euro* apmērā;
2. Kultūras ministrijas budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” budžeta apakšprogrammu 62.07.00 „Eiropas Reģionālās attīstības fonda (ERAF) projektu un pasākumu īstenošana (2014 – 2020)” 675 000 *euro* apmērā.

Lai nodrošinātu 2019.gadā Finanšu ministrijas, Ekonomikas ministrijas un Ārlietu ministrijas budžetā paredzētā un neizlietotā finansējuma pārdali Kultūras ministrijas budžetā, par normatīvajos aktos noteiktā kārtībā sagatavotu pieprasījumu apropriācijas pārdalei finanšu ministram normatīvajos aktos noteiktā kārtībā ir jāinformē Saeimā. Apropriācijas pārdale veicama pēc Saeimas atļaujas saņemšanas, līdz ar to ir sagatavots Projekts. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Rīgas Kino muzejs, Latvijas Nacionālais mākslas muzejs, Latvijas Nacionālais vēstures muzejs un profesionālās izglītības kompetences centrs „Liepājas Mūzikas, mākslas un dizaina vidusskola”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2019.gads** | Turpmākie trīs gadi (*euro*) |
| **2020.gads** | **2021.gads** | **2022.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |  |  |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 0 |  0 |  0 |  0 |  0 |  0 |
| 2.1. valsts pamatbudžets | 0 |  0 |  0 |  0 |  0 |  0 |  0 |
| Finanšu ministrija |  | -851 307 |  |  |  |  |  |
| 31.02.00 „Valsts parāda vadība” | 227640284 | -457 140 |  |  |  |  |  |
| 41.13.00 „Finansējums Valsts akciju sabiedrības „Valsts nekustamie īpašumi” īstenotajiem projektiem un pasākumiem” | 26732781 | -202 465 |  |  |  |  |  |
| 33.00.00 „Valsts ieņēmumu un muitas politikas nodrošināšana” | 117585195 | -163 202 |  |  |  |  |  |
| 97.00.00 „Nozaru vadība un politikas plānošana” | 13303013 | -28 500 |  |  |  |  |  |
| Ekonomikas ministrija |  | -361 601 |  |  |  |  |  |
| 29.02.00 „Elektroenerģijas lietotāju atbalsts” | 18237801 | -361 601 |  |  |  |  |  |
| Ārlietu ministrija |  | -50 985 |  |  |  |  |  |
| 97.00.00 „Nozaru vadība un politikas plānošana” | 16157058 | -50 985 |  |  |  |  |  |
| Kultūras ministrija |  | 1 263 893 |  |  |  |  |  |
| 21.00.00 „Kultūras mantojums” | 41 255596 | 588 893 |  |  |  |  |  |
| 62.07.00 „Eiropas Reģionālās attīstības fonda (ERAF) projektu un pasākumu īstenošana (2014-2020)” | 8009132 | 675 000 |  |  |  |  |  |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme | 0 | 0 |  |  |  |  |  |
| 3.1. valsts pamatbudžets | 0 | 0 |  |  |  |  |  |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |  0 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēti aprēķini pievienoti Projekta sākotnējās ietekmes novērtējuma ziņojuma (anotācijas) pielikumā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nepieciešamie izdevumi pēc pārdales tiks segti no Kultūras ministrijas valsts budžeta programmas 21.00.00 „Kultūras mantojums” un budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” budžeta apakšprogrammas 62.07.00 „Eiropas Reģionālās attīstības fonda (ERAF) projektu un pasākumu īstenošana (2014 – 2020). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Finanšu ministrija, Ekonomikas ministrija un Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministra p.i.

veselības ministre I.Viņķele

Vīza: Valsts sekretāra p.i. B.Zakevica

Šumeiko 67330282

Juris.Šumeiko@km.gov.lv